ระเบียบกระทรวงการคลังว่าด้วยการจัดเก็บ การนำส่งเงิน การยกเว้นการลดหย่อน และการขอคืนเงินบำรุงกองทุนผู้สูงอายุสำหรับสินค้าสุราและยาสูบพ.ศ. ๒๕๖๑ อาศัยอำนาจตามความในมาตรา ๑๕/๑ มาตรา ๑๕/๒ และมาตรา ๑๕/๔ แห่งพระราชบัญญัติผู้สูงอายุ พ.ศ. ๒๕๔๖ ซึ่งแก้ไขเพิ่มเติมโดยพระราชบัญญัติผู้สูงอายุ(ฉบับที่ ๓) พ.ศ. ๒๕๖๐รัฐมนตรีว่าการกระทรวงการคลังจึงวางระเบียบปฏิบัติในการจัดเก็บ การนำส่งเงินการยกเว้นการ ลดหย่อนและการขอคืนเงินบำรุงกองทุนผู้สูงอายุสำหรับสินค้าสุราและยาสูบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงการคลังว่าด้วยการจัดเก็บ การนำส่งเงิน การยกเว้น การลดหย่อนและการขอคืนเงินบำรุงกองทุนผู้สูงอายุ สำหรับสินค้าสุราและยาสูบ พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กองทุน หมายความว่า กองทุนผู้สูงอายุสุรา หมายความว่า สุราตามกฎหมายว่าด้วยภาษีสรรพสามิตยาสูบ หมายความว่ายาสูบตามกฎหมายว่าด้วยภาษีสรรพสามิตภาษี หมายความว่าภาษีตามกฎหมายว่าด้วยภาษีสรรพสามิตในส่วนที่เกี่ยวข้องกับสินค้าสุราและยาสูบผู้มีหน้าที่ส่งเงินบำรุงกองทุน หมายความว่าผู้มีหน้าที่เสียภาษีตามกฎหมายว่าด้วยภาษีสรรพสามิตในส่วนที่เกี่ยวข้องกับสินค้าสุราและยาสูบข้อ ๔ให้ผู้มีหน้าที่ส่งเงินบำรุงกองทุนส่งเงินบำรุงกองทุนในอัตราร้อยละสองของภาษีที่เก็บจากสินค้าสุราและยาสูบตามกฎหมายว่าด้วยภาษีสรรพสามิตในการคำนวณเงินบำรุงกองทุนตามอัตราที่กำหนดในวรรคหนึ่งหากมีเศษของหนึ่งสตางค์ให้ปัดทิ้งข้อ ๕ให้ผู้มีหน้าที่ส่งเงินบำรุงกองทุน ส่งเงินบำรุงกองทุนตามแบบ ผส. ๑/๐๑ท้ายระเบียบนี้พร้อมกับการชำระภาษีสรรพสามิตในส่วนที่เกี่ยวข้องกับสินค้าสุราและยาสูบ ณสถานที่ยื่นแบบชำระภาษีสรรพสามิตตามกฎหมายว่าด้วยภาษีสรรพสามิตกรณีการยื่นแบบชำระภาษีสรรพสามิตในส่วนที่เกี่ยวข้องกับสินค้าสุราและยาสูบผ่านเครือข่ายอินเตอร์เน็ต ที่เว็บไซต์กรมสรรพสามิต ให้ถือว่าเป็นการยื่นแบบชำระภาษีสรรพสามิต ณ กรมสรรพสามิตข้อ ๖กรณีที่ผู้มีหน้าที่ส่งเงินบำรุงกองทุน ไม่ส่งเงินบำรุงกองทุนหรือส่งภายหลังระยะเวลาที่กำหนด หรือส่งเงินบำรุงกองทุนไม่ครบตามจำนวนที่ต้องส่งผู้มีหน้าที่ส่งเงินบำรุงกองทุนจะต้องเสียเงินเพิ่มในอัตราร้อยละสองต่อเดือนของจำนวนเงินที่ไม่ส่งหรือส่งภายหลังระยะเวลาที่กำหนดหรือจำนวนเงินที่ส่งขาดไปแล้วแต่กรณี นับแต่วันครบกำหนดส่งจนถึงวันที่ส่งเงินบำรุงกองทุนครบถ้วน ทั้งนี้เงินเพิ่มจะต้องไม่เกินจำนวนเงินบำรุงกองทุนและให้ถือว่าเงินเพิ่มนี้เป็นเงินบำรุงกองทุนด้วยการคำนวณระยะเวลาตามวรรคหนึ่ง เศษของเดือนให้นับเป็นหนึ่งเดือนข้อ ๗การนำส่งเงินบำรุงกองทุนให้นำส่งเข้าบัญชีเงินฝากคลังของกรมกิจการผู้สูงอายุ ชื่อบัญชีกรมกิจการผู้สูงอายุสำหรับภาษีสรรพสามิตและสุรายาสูบ โดยดำเนินการดังนี้(๑) สำหรับกรมศุลกากรให้สำนักงานศุลกากรหรือด่านศุลกากร หรือหน่วยจัดเก็บที่เรียกชื่อเป็นอย่างอื่นเป็นผู้จัดเก็บและนำส่งเข้าบัญชีเงินฝากคลังของหน่วยจัดเก็บและให้นำส่งโดยวิธีการโอนขายบิลเข้าบัญชีเงินฝากคลังของกรมกิจการผู้สูงอายุ(ก)ในการส่งเงินให้หน่วยจัดเก็บจัดทำใบส่งเงินบำรุงกองทุนตามแบบ ผส. ๑/๐๒และบัญชีสรุปรายละเอียดการรับ - ส่งเงินบำรุงกองทุนตามแบบ ผส. ๑/๐๓รายงานให้กองทุนทราบภายในวันที่ ๑๐ ของเดือนถัดไป(ข)ให้หน่วยจัดเก็บจัดทำรายงานการจัดเก็บเงินบำรุงกองทุนประจำเดือนตามแบบ ผส. ๑/๐๔ส่งให้ส่วนกลางของกรมศุลกากร ภายในวันที่ ๑๐ ของเดือนถัดไป และ(ค) ให้กรมศุลกากรรายงานการนำส่งเงินในภาพรวมให้กองทุนทราบภายในวันที่๑๕ ของเดือนถัดไป(๒) สำหรับกรมสรรพสามิต ให้สำนักงานสรรพสามิตพื้นที่หรือสำนักงานสรรพสามิตพื้นที่สาขา หรือหน่วยจัดเก็บที่เรียกชื่อเป็นอย่างอื่นเป็นผู้จัดเก็บและนำส่งเข้าบัญชีเงินฝากคลังกรมสรรพสามิตและให้กรมสรรพสามิตนำส่งโดยวิธีการโอนขายบิลเข้าบัญชีเงินฝากคลังของกรมกิจการผู้สูงอายุและรายงานให้กองทุนทราบภายในวันที่ ๑๕ ของเดือนถัดไปข้อ ๘การนำส่งเงินบำรุงกองทุนเพื่อเป็นรายได้กองทุนให้กรมกิจการผู้สูงอายุเป็นผู้นำส่งโดยดำเนินการดังนี้(๑) ให้นำเงินจากบัญชีเงินฝากคลังของกรมกิจการผู้สูงอายุชื่อบัญชี กรมกิจการผู้สูงอายุสำหรับภาษีสรรพสามิตและสุรายาสูบส่งให้กองทุนภายในวันที่ ๒๐ ของเดือนถัดไปการนำส่งเงินข้างต้นให้แจ้งการนำส่งเงินบำรุงกองทุนและหลักฐานการนำส่งเงินบำรุงกองทุนส่งให้กองทุนภายในห้าวันทำการนับแต่วันนำส่งเงินให้กองทุน(๒)การส่งเงินให้แก่กองทุนตามข้อ ๘ (๑) ให้นำส่งปีงบประมาณละไม่เกินสี่พันล้านบาทส่วนที่เหลือให้นำส่งคลังเป็นรายได้แผ่นดินภายในสามสิบวันนับจากวันที่กองทุนได้รับเงินครบสี่พันล้านบาทข้อ ๙ในกรณีที่ผู้มีหน้าที่เสียภาษีตามกฎหมายว่าด้วยภาษีสรรพสามิตในส่วนที่เกี่ยวกับสินค้าสุราและยาสูบได้รับการยกเว้นลดหย่อน หรือคืนภาษีให้ได้รับการยกเว้น ลดหย่อน หรือคืนเงินบำรุงกองทุนด้วยการขอรับเงินบำรุงกองทุนคืนจากกองทุน ให้อธิบดีกรมสรรพสามิตหรือผู้ได้รับมอบหมายเป็นผู้มีอำนาจในการสั่งคืนเงินบำรุงกองทุนโดยใช้วิธีปฏิบัติเช่นเดียวกับวิธีการขอคืนภาษีสรรพสามิตในส่วนที่เกี่ยวกับสินค้าสุราหรือยาสูบตามกฎหมายว่าด้วยภาษีสรรพสามิตข้อ ๑๐ให้ผู้ส่งออกแจ้งความประสงค์ขอคืนหรือยกเว้นเงินบำรุงกองทุนพร้อมกับคำขอคืนหรือยกเว้นค่าภาษีสรรพสามิตในส่วนที่เกี่ยวกับสินค้าสุราและยาสูบข้อ ๑๑ สำหรับสินค้าสุราหรือยาสูบที่ส่งออกนอกราชอาณาจักรให้ได้รับการยกเว้นการส่งเงินบำรุงเข้ากองทุนโดยให้ผู้มีหน้าที่ส่งเงินบำรุงกองทุนแจ้งความประสงค์ขอยกเว้นภาษีพร้อมกับการขออนุญาตส่งออกสุราและยาสูบตามกฎหมายว่าด้วยภาษีสรรพสามิต ตามแบบ ผส.๑/๐๕ข้อ ๑๒การดำเนินการอื่นใดที่ไม่ได้กำหนดไว้ในระเบียบนี้ให้ถือปฏิบัติตามระเบียบราชการโดยอนุโลมข้อ ๑๓ให้ปลัดกระทรวงการคลังเป็นผู้รักษาการตามระเบียบนี้ประกาศ ณ วันที่ ๑๑ มกราคม พ.ศ. ๒๕๖๑อภิศักดิ์ ตันติวรวงศ์รัฐมนตรีว่าการกระทรวงการคลัง[เอกสารแนบท้าย]๑.แบบรายการเงินบำรุงกองทุนผู้สูงอายุตามพระราชบัญญัติผู้สูงอายุ พ.ศ. ๒๕๔๖ (แบบ ผส.๑/๐๑)๒. ใบส่งเงินบำรุงกองทุน(แบบ ผส. ๑/๐๒)๓.บัญชีสรุปรายละเอียดการรับ ส่งเงินบำรุงกองทุน (แบบ ผส. ๑/๐๓)๔. รายงานการจัดเก็บเงินบำรุงกองทุนประจำเดือน (แบบ ผส. ๑/๐๔)๕. แบบรายการขอยกเว้นเงินบำรุงกองทุนผู้สูงอายุตามพระราชบัญญัติผู้สูงอายุพ.ศ. ๒๕๔๖ (แบบ ผส. ๑/๐๕)(ดูข้อมูลจากภาพกฎหมาย)พรวิภา/จัดทำ๒๓มกราคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๘ ง/หน้า ๑/๒๕มกราคม ๒๕๖๑